Lisämunuaisten tietokonetomografiatutkimus

|  |  |
| --- | --- |
| Kuvaus: | Lisämunuaisten kerroskuvaus natiivina ja varjoainetehosteisena |

**TUTKIMUKSEEN VALMISTAUTUMINEN**

Ennen tutkimusta teidän on syötävä kevyesti, jotta syömättömyyden vuoksi ette olisi huonovointinen. Juokaa runsaasti vettä ja mehua, niin ettette ole janoinen ja kuiva tullessanne tutkimukseen.

Käykää verikokeessa **ajanvarauskirjeen ohjeen mukaisesti** 2-28 päivää ennen tietokonetomografiatutkimusta.

Lääkärin määräämät lääkkeet saatte ottaa, mutta mikäli käytätte jotakin metformiinia (metformin hydrochlorid) sisältävää, suun kautta nautittavaa sokeritautilääkettä, keskustelkaa hoitavan lääkärinne kanssa sokeritaudin hoidosta tutkimuksen aikana. Jos teillä on munuaisten vajaatoimintaa, niin kyseinen lääkitys voidaan joutua keskeyttämään.

Mikäli teillä on varjoaineyliherkkyys, ilmoittakaa siitä ohjeen lopussa olevaan puhelinnumeroon vähintään kaksi päivää ennen tutkimukseen tuloa.

**TUTKIMUKSEN KULKU**

Tutkimuksen aikana makaatte tutkimuspöydällä. Teille laitetaan muovikanyyli kyynärtaipeen suoneen suonensisäistä varjoaineen antoa varten. Suoneen annettava varjoaine voi aiheuttaa lämmön tunnetta kaulalla ja lantiossa, ja suussa voi tuntua metallin makua.

Röntgenlääkäri ja -hoitaja ohjaavat tutkimusta viereisestä huoneesta,

josta teihin on jatkuva kuulo- ja näköyhteys.

Tutkimuksen aikana teidän on oltava aivan liikkumatta ja kovaäänisen kautta kuulette hengitysohjeet.

Tutkimus kestää noin 10 min.

**YHTEYSTIEDOT**

Jos tiedätte tai epäilette olevanne raskaana, tai teillä on kysyttävää tutkimuksesta, ottakaa yhteys röntgen 2:een, puh 017-173307 arkisin

klo 8.00 - 14.30.